**Charlotte Brontë**, nada en Thornton (West Yorkshire), o 21 de abril de 1816 e finada en Haworth o 31 de marzo de 1855, foi unha novelista inglesa.

Traxectoria
-----------

Brontë filla de Patrick Brontë, crego de orixe irlandesa, e Maria Branwell. Tiña cinco irmáns: Emily, Anne, Maria, Elizabeth e Branwell. En 1820, seu pai foi nomeado reitor do hoxe famoso Haworth, un pobo de Yorkshire, a onde a familia trasladouse a vivir e onde os irmáns comezaron a crear o seu fantástico mundo, escribindo as historias dos reinos imaxinarios de Anglia, de Charlotte e Branwell, e Gondal, propiedade de Emily e Anne. Das crónicas de Anglia consérvanse moitos cadernos, pero de Gondal ningún.

A nai de Charlotte morreu o 21 de setembro de 1821 e, en agosto de 1824, Charlotte e Emily foron enviadas coas súas irmás máis vellas, Maria e Elizabeth, ao colexio de Clergy Daughters, en Cowan Bridge (Lancashire), onde caeron enfermas de tuberculose. Neste colexio inspirouse Charlotte Brönte para describir o sinistro colexio Lowood que aparece na súa novela *Jane Eyre*. Maria e Elizabeth volveron enfermas a Haworth e morreron de tuberculose en 1825. Por este motivo e polas pésimas condicións do colexio a familia sacou a Charlotte e a Emily do internado.

En 1842 Charlotte e Emily quixeron abrir unha escola privada e, para mellorar o seu francés, ingresaron nun internado privado de Bruxelas, pero ao morrer a súa tía víronse na obriga de volver. Emily quedou como administradora da casa e Anne púxose a traballar como institutriz cunha familia preto de York, na que tamén entrou a traballar o seu irmán de mestre particular. As experiencias que Charlotte viviu en Bruxelas servíronlle ao seu regreso para plasmar a soidade, nostalxia e illamento de Lucy Snow na súa novela *Villete* (1853). Ao seu irmán Branwell despedírono acusado de namorarse da muller do seu patrón e empezou a recorrer cada vez máis ao opio e a bebida.

Despois, as tres irmás escribiron novelas. A primeira que se publicou foi *Jane Eyre* (1847), de Charlotte, que tivo un éxito inmediato. *Agnes Grey*, de Anne, e *Cumes Torboentos*, de Emily, apareceron máis adiante naquel mesmo ano. Ao regresar a Haworth despois de ir un tempo a ver aos seus editores, atoparon a Branwell a piques de morrer. A súa irmán Emily morreu de tuberculose en 1848. Anne tamén morreu da mesma enfermidade en 1849, un ano despois de publicar a súa segunda novela, *The Tenant of Wildfell Hall*.

Charlotte casou en 1854 co coadxutor do seu pai, Arthur Bell Nicholls, que foi o cuarto home en propoñerllo. O 31 de marzo de 1855, estando embarazada, enfermou e morreu de tuberculose, como as súas irmás.

Notas
-----

1. ↑  Traducida ao galego por Ana Rozados e publicada na Biblioteca Virtual de Literatura Universal en Galego en 2020, e tan só semanas máis tarde publicada en papel por Irmás Cartoné nunha segunda tradución a cargo de Celia Recarey.

Véxase tamén
------------

### Outros artigos

* Familia Brontë

### Ligazóns externas

* Páxina web da Brontë Society e do Parsonage Museum de Haworth (Yorkshire) *(en inglés)*
* Edicións en liña das obras de Charlotte Brontë Arquivado 07 de xuño de 2011 en Wayback Machine. en eBooks@Adelaide Arquivado 20 de marzo de 2016 en Wayback Machine. *(en inglés)*.

|  |  |
| --- | --- |
| Control de autoridades | 
* Wd: Q127332
* WorldCat
* VIAF: 71388025
* Allmovie: p316202
* AlloCiné: 38218
* BAV: ADV10145770
* BIBSYS: 90053883
* BLBNB: 000621760
* BMT: 20985
* BNA: 000046919
* BNCHL: 000034724
* BNE: XX955797
* BNF: 11894145r
* Bridgeman: 20516
* BVMC: 441
* CANTIC: a10443721
* CERL: cnp00396992
* CineRessources: 202500
* CiNii: DA00819490
* DeutscheBio: 118638009
* Discogs: 597355
* EBID: ID
* EGAXA: vtls001100228
* FAST: 35263
* FemBio: 4440
* Filmportal: ID
* GEC: 0012382
* Genius: Charlotte-bronte
* GND: 118638009
* Gutenberg: 408
* IBDB: 4817
* ICCU: CFIV030573
* IMDb: nm0111576
* IMSLP: ID
* ISNI: 0000 0001 2281 6316
* LCCN: n79054114
* LibraryThing: brontecharlotte
* LibriVox: 931
* Metacritic: charlotte-bronte
* MusicBrainz: ID
* NDL: 00434467
* NKC: jn19990201020
* NLA: 35022404
* NLG: 78198
* NNDB: 000084124
* NPG: mp00572
* NTA: 06873042X
* OBP: ID
* ODNB: 3523
* OL: OL4326635A
* openMLOL: 707
* PTBNP: 17609
* RKD: 12957
* SELIBR: 179323
* SNAC: w6tg0m7p
* SUDOC: 026754509
* Theatricalia: qk9
* TMDb: 120999
* TVcom: charlotte-bront
* TVGuide: 362448
* ULAN: 500010037
* WikiTree: Brontë-4
* WomenWriters: ID

 |